 Hazardele Naturale  Hazardele naturale sunt manifestări extreme ale unor fenomene naturale, precum cutremure, furtuni, inundaţii, secete care au o influenta directa asupra vieţii fiecărei persoane, asupra societăţii si a mediului înconjurător Atunci când hazardele produc distrugeri de mare amploare si pierderi de vieţi omeneşti, ele sunt denumite dezastre sau catastrofe naturale Hazardele Geomorfologice  Hazardele geomorfologice cuprind procese care produc degradarea terenurilor , distrugerea solurilor si transformarea unor suprafete intinse in terenuri neproductive sau slab productive si , uneori, victime omenesti  Aceste hazarde au conditii potentiale de dezvoltare pe circa 36% din intinderea continentelor , mai ales pe terenurile inclinate din dealuri , podisuri si munti Alunecarile  Alunecările reprezintă procese de mişcare a unor mase de pământ sub acţiunea gravitaţiei, în lungul unor suprafeţe de alunecare care le separă la partea stabilă a versantului Cele mai numeroase alunecări se înregistreză pe versanţii cu înclinări moderate, constituiţi din argile şi din alternanţe de argile, marne, gresii şi nisipuri Materialele deplasate prin alunecări pot avea grosimi diferite, de la zeci de centimetri la zeci de metri Prabusirile  Prăbuşirile sunt deplasări rapide ale maselor de roci pe versanţii abrupţi, prin cădere liberă, prin salturi sau prin rostogolire Acestea se produc mai ales la începutul primăverii, datorită alternanţelor frecvente ale îngheţului şi dezgheţului  Prăbuşirile reprezintă un factor de risc important pentru localităţile şi căile de comunicaţie din spaţiul montan Curgerile de noroi şi grohotişuri  Curgerile de noroi şi grohotişuri se produc în urma îmbinării cu apă a depozitelor de alterare de pe versanţii despăduriţi din regiunile montane afectate de precipitaţii abundente Datorită faptului că materialul noroios depăşeşte de 1,5-2 ori densitatea apei, curgerile de noroi au o mare putere de transport şi de distrugere Avalansele  Avalanşele sunt hazarde naturale care reprezintă un pericol pentru populaţia montană şi pentru turiştii din numeroase ţări ale lumii Deplasarea rapidă a zăpezii (viteze peste 100 km/h) pe versanţii abrupţi acoperiţi cu zăpadă este favorizată de ninsorile abundente, de schimbările rapide de temperatură, care favorizează topirea bruscă a stratului de zăpadă, şi de perturbarea echilibrului zăpezii prin trepidaţii 